Զաք Լավին

Զաքառի Լավին, (, ), ամերիկացի պրոֆեսիոնալ բասկետբոլիստ, պաշտպան։ Ներկա պահին հանդես է գալիս Բասկետբոլի ազգային ասոցիացիայի (NBA) «Մինեսոտա Թիմբերվուլվզ» ակումբում։

Վաղ տարիներ 
Ծնվել է Ռենտոն բնակավայրում (Վաշինգտոն նահանգ), սպորտային ընտանիքում։ Հայրը՝ Փոլ Լավինը, եղել է ամերիկյան ֆուտբոլ սպրոտաձևի մարզիկ, իսկ մայր Սի Ջեյը՝ սոֆթբոլի մարզուհի։

Հաճախել է Բոթելի ավագ դպրոցը։ Դպրոցում հանդես է եկել որպես խաղարկող (1-ին համար)՝ միջինում գրանցելով 28 միավոր, կատարելով 3 բլոկշոտ և 2 արդյունավետ փոխանցում։ 2013 թվականին արժանացել է «Վաշինգտոն նահանգի Միստր Բասկետբոլ» տիտղոսին։

Ուսանողական կարիերա 
2012 թվականի հունիսի 20-ին Լավինը որոշում է ընդունել Լոս Անջելեսի կալիֆորնյան համալսարանի մարզական կրթաթոշակը և հանդես գալ «Բրոուինս» համալսարանային հավաքականում։

2013-14 մրցաշրջանի հաջող մեկնարկից հետո Լավինը պահեստային խաղացողից վերածվում է մեկնարկայինի, հարձակումներ կատարելով տարբեր խաղային դիրքերից և կատարելով հաջող դանքեր՝ դրանով իսկ հիշեցնելով համալսարանի շրջանավարտ Ռասել Վեստբրուկին։ Բազմաթիվ փորձագետներ առավել հավանական էին համարում NBA-ի դրաֆթի լավագույն տասնյակում Լավինի տեղ գտնելը։ Սկսած հունվարի 26-ից 6 խաղում նա միջինում հավաքում էր 9 միավոր՝ չկարողանալով անցնել երկնիշ միավորների սահմանագիծը։ Մրցաշրջանի վերջին 5 խաղում նա հավաքել է ընդամենը 11 միավոր՝ չկարողանալով հաջող իրացնել 3-միավորանոց նետումներ։ 2014 թվականի ապրիլի 16-ին Լավինն հայտարարում է մոտակա դրաֆթում մասնակցության մասին։

Պրոֆեսիոնալ կարիերա 
Լավինն ընտրվում է NBA-ի 2014 թվականի դրաֆթի 13-րդ ընտրությամբ՝ «Մինեսոտա Թիմբերվուլվզ» ակումբի կողմից։ Հուլիսի 8-ին նա հիմնական պայմանագիր է կնքում ակումբի հետ։

2014 թվականի դեկտեմբերի 6-ին, «Սան Անտոնիո Սփըրսի» հետ հանդիպման ժամանակ, Լավինն իր հաշվին գրանցում է դաբլ-դաբլ՝ հավաքելով 22 միավոր և 10 արդյունավետ փոխանցում։

2015 թվականի փետրվարին Լավինը ճանաչվում է «Սլեմ դանկ մրցույթի» հաղթող։

Ծանոթագրություններ

Արտաքին հղումներ 
 Էջը NBA.com կայքում
 Էջը Բասկետբոլ-ռեֆերենսում 

1995 ծնունդներ
Մարտի 10 ծնունդներ
Ամերիկացի բասկետբոլիստներ
2020 թվականի Ամառային օլիմպիական խաղերի չեմպիոններ